ফিফা বিশ্বকাপ
প্রথম বিশ্বকাপের প্রথম দুটি ম্যাচ একসঙ্গে অনুষ্ঠিত হয় যাতে অংশ নেয় ফ্রান্স ও মেক্সিকো এবং যুক্তরাষ্ট্র ও বেলজিয়াম। ফ্রান্স ৪-১ এবং যুক্তরাষ্ট্র ৩-০ ব্যবধানে এতে জয়ী হয়। বিশ্বকাপের ইতিহাসে প্রথম গোল করেন ফ্রান্সের লুসিয়েন লরেন্ত। ফাইনালে ৯৩,০০০ দর্শকের সামনে উরুগুয়ে আর্জেন্টিনাকে ৪-২ ব্যবধানে হারিয়ে প্রথম বিশ্বকাপ জয়ের গৌরব লাভ করে।
২০১৪ ফিফা বিশ্বকাপ ফাইনাল
এই ম্যাচের আগে জার্মানি সাত বার বিশ্বকাপের ফাইনালে খেলে (১৯৫৪ থেকে ১৯৯০ সাল পর্যন্ত পশ্চিম জার্মানি হিসাবে), এর মধ্যে তিন বার জয়ী হয় (১৯৫৪, ১৯৭৪, ১৯৯০) এবং চার বার পরাজিত হয় (১৯৬৬, ১৯৮২, ১৯৮৬, ২০০২); অন্যদিকে আর্জেন্টিনা চার বার বিশ্বকাপের ফাইনালে খেলে, দুই বার জয়ী হয় (১৯৭৮, ১৯৮৬) এবং দুইবার পরাজিত হয় (১৯৩০, ১৯৯০)।